שאלה: יש לי חבר שלא מפסיק להציק לי.: טוב זה כבר בלתי נסבל. אני נמצא בצבא בתפקיד שלי בנוסף לחיילים אחרים עם חייל אחד שאני פשוט לא מסתדר איתו. יש לו נטייה להציק לי בלי סוף גם שאני סתם יוצא למקומות ורואה אותו שם הוא תמיד יגיד משהו שיעצבן אותי. אני אציין שאני מכיר אותו עוד מהלימודים אבל אז הוא לא היה מציק לי. לפי דעתי הוא מקנא בי. זה נשמע מוזר כי מה יש לקנא בי? הוא לא יודע מה אני עובר בחיים אבל זאת הרגשה אישית שלי לפחות. אני יותר חכם ממנו זה בטוח ולוקח דברים בקלות והוא רואה את זה ומתחרפן בטח. אני הדוק בעניין מצוות שומר ברית שומר על המחשבות והעיניים ומתפלל הרבה אמנם לא הולך לבתי כנסת באופן קבוע אבל מתפלל לבד שה ישמור אותי מאנשים כמוהו ואני פשוט חסר אונים כי אין מענה. הבן אדם הזה לא יורד ממני. אין טעם לדבר איתו ולהגיד לו שיפסיק עם זה כי אם היה לו שכל הוא היה מבין שזה לא יפה ומפסיק לבד. מה אני אמור לעשות? אני נמצא איתו באותו התפקיד ואנחנו עושים אותה העבודה. זה נראה כאילו אני מתלונן על פארש אבל הבן אדם הזה לא יורד ממני ואין בי עוד כוחות להתמודד איתו. גם כשאני שומר על פרופיל נמוך עם החבר ה זה לא עוזר והוא ממשיך. אני פשוט אבוד בגללו.
תשובה: לך חייל גיבור! אשריך שאתה חייל בצה"ל! עם ישראל כולו מצדיע לך ומאחל לך שירות נעים ומשמעותי! הצטערתי לשמוע את מה שעובר עליך בצבא. השירות הצבאי כשלעצמו זו התמודדות לא פשוטה עם אין ספור חזיתות ברמה האישית וברמה החברתית,מה שעובר עליך רק מקשה עוד יותר על התחושה בשירות הצבאי. אני לא יודע מדוע אותו חייל במחלקה מציק לך. האם הוא מציק רק לך או גם לעוד חיילים במסגרת הצבאית? זה קרה פתאום? או קרה משהו שגרם לזה? יכול להיות מאוד שהוא מקנא בך. יכול להיות. עכשיו בוא נעזוב אותו לרגע, נתעלה על עצמנו, נסתכל מבחוץ על מה שקורה- תראה כמה בזויה היא מידת הקנאה. "רקב עצמות קנאה"- הקנאה לא תורמת דבר לאף אחד אלא רק גורמת לעצמיותו של המקנא להירקב. הלא בקנאה הוא לא משיג דבר ולא משנה דבר, רק עצמיותו נרקבת לאט לאט. אז קודם כל אתה צריך לרחם על חייל המציק הזה- הוא סובל יותר ממך. עכשיו אנחנו יכולים להבין את התפילה: "יהי רצון מלפניך ה  אלוקינו ואלוקי אבותינו שלא תעלה קנאת אדם עליי ולא קנאתי על אחרים" זה שאני לא אקנא אני מבין, אבל קנאה בי? למה לא? אני חושב שלך אני לא צריך להסביר. אבל אפשר לעלות קומה נוספת- אנחנו נמצאים בתרבות כזו של שופוני, של סלפי אין סופי, של פוזות ורצון ליחס מהעולם. אנחנו מתפללים שלא נהיה כאלה, שהיה מי שאנחנו ללא המוחצנות הזו והרצון להרשים ולהוציא את העיניים לאחרים. אז מה לעשות? חוץ מלהתפלל. אני חושב שדבר ראשון כדאי שנכנס לפרופורציות- כרגע אתה במסגרת צבאית שממש לא שואלת אותך עם מי אתה רוצה להיות במחלקה. אני מנחש שאתה ואותו חייל מציק לא תתמודדו יחד בתור אלופים בצה"ל על משרת הרמטכ"ל הנחשקת. השירות הצבאי מוגבל בזמן (עד מתי? פאי פאי פאי? כמה עוד?) ובסופו של דבר שניכם תיזרקו לאזרחות, שם הוא יצטרך ממש להתאמץ כדי להמשיך להציק לך ואני בטוח שחודש אחרי השחרור כבר שניכם לא תזכרו אחד את השני משום שלא הסתדרתם בצבא. טוב. ומה לעשות עכשיו? תוך כדי השירות הצבאי? ציינת שאין מצב לדבר איתו. מי אמר לך? למה לא? מה אכפת לך לנסות? השאלה היא לא האם לעשות את זה, השאלה היא איך לעשות את זה. אם תבוא אליו, תחטיף לו איזה כאפה ותצעק עליו סביר להניח שתקבל את הכל חזרה עם ריבית. אבל אם תבוא אליו בנחת, בזמן סטרילי, כשהוא לא פגע בך, תשאל אותו בנחת אם אפשר בבקשה לדבר איתו (יסכים, יסכים, לא יסכים לא יסכים) במידה והוא יסכים אל תאשים אותו, אלא תסביר מה קשה לך איתו. למשל: "אחי, ממש קשה לי שאתה פוגע בי ליד אחרים. למה אתה עושה לי את זה? מה עשיתי לך? אתה יכול בבקשה להפסיק?" וככה תזרום עם השיחה. אני מבטיח לך- רוב האנשים זורמים. רוב הפעמים השיחה הזאת מחברת. ואם לא- לפחות ניסית, עשית את שלך. אבל אם אתה חושב שאין מצב לדו שיח איתו (ורק אתה יודע) אתה לא חייב לגשת אליו ישירות אלא לשלוח אליו חבר שמכיר טוב את שניכם. תסביר לאותו חבר מגשר את מה שאתה מרגיש (בצורה אובייקטיבית ולא מוגזמת ומלאת רגשות) ותגיד לו שידבר בחכמה עם החייל המציק בצורה כזאת שיעבור אליו המסר שאתה סובל ממנו ושאיך שהוא, או שיתחבר אליך או שירד ממך לגמרי. במקרה הכי גרוע, כשנסית הכל, כולל הכל ושאתה חושב שההצקות כבר באות על חשבון התפקוד שלך כחייל הייתי פונה בצורה בוגרת למפקדים שמעליך ופורס בפניהם את מצוקתך. אני שוב מזכיר לך אחי, השירות הצבאי הוא לא לנצח. בכל מקום יהיה את אותו אחד שאתה פחות מסתדר איתו ובכל מקום נעצור, נחשוב איך מגשרים, איך מתמודדים עם ההצקות וחוסר הכימיה ביננו לבינו. ככל שהאנשים שונים כך דעותיהם שונות, לא כולם חייבים להיות החברים הכי טובים של כולם. מה שברור הוא שאסור שתהיה שנאה, קנאה וכעס אחד כלפי השני. שירות נעים חייל גיבור! מעריכים אותך מאוד! מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552